السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى اللهم لك الحمد انت رب كل شيء وانت ملك كل شيء. اللهم لك الحمد انت نور كل شيء. اللهم لك الحمد انت
قيوم كل شيء. اللهم لك الحمد كله واليك يرجع الامر كله. علانيته وسره. اللهم صل على حبيب قلوبنا وطبيب قلوبنا محمد صلى الله عليه وسلم. ثم اما بعد اطير اليك. اطير اليك سفينة شوق يدافعها
في كل بحر اطير اليك هزاره يا من واجري وحول العواصف تجري. فكن لي هداي وكن لي منادي اية وكن لي قواي وزادي وذخري اطير اليك. عايزين الليلة يا جماعة ان شاء الله نطير لربنا سبحانه وتعالى. عايزين الليلة تبقى ليلة طيران
الى الله بقلوبنا يا جماعة. الليلة هنتكلم عن اكبر فرح في الوجود كله. هنتكلم عن اعظم فرح في حياة الانسان وفي حياة اي كائن في الوجود كله هنتكلم عن الفرح بالله سبحانه وتعالى. الفرح الفرح ان الجليل ده الجميل ده العظيم ده الجليل ده هو
اوربي انا سبحانه وتعالى. مش الفرح مش زوجة ان الملك العزيم ده هو زوجها. مش الفرح من ابن. ان رجل الاعمال الثاري الملياردير ده ابو لا لا لا فاذكروا الله كذكركم اباءكم او اشد ذكرا. يعني ايه؟ يعني لو احنا قاعدين مجموعة مع بعض. واحد قال انا العيلة الفلانية دي عيلتي
اللي عملت كزا وكزا وكزا. واحد قال انا ابويا الراجل العظيم الفلاني. احنا هنقول انا ربي. ربي اللي ما فيش مرض شفي على وجهك الارض الله هو اللي شفاه. اللي ما فيش كرب فرج في الدنيا الا هو اللي فرجه. اللي ما فيش جعان اطعم اللي هو اللي اطعمه. اللي ما فيش عطشان روي. اللي هو اللي رواه. اللي
ما فيش واحد كان هيهلك ونجى الا هو اللي نجاه. اللي ما فيش ضال اهتدى الا هو اللي هداه. ربي ربي اللي ما فيش رزق حتى رزقه الا من عنده
اللي ما فيش نعمة نزلت في الوجود اللي من غيره هو سبحانه وتعالى. من عنده هو. ربي اللي ما فيش قطرة مطر نزلت الا من خزاينه. ولا ثمرة طلعت الا من خزاينه. يا فرحة كل انسان بالله. يا فرحة كل يتيم بالله. يا فرحة كل فقير بالله. يا فرحة كل
ايد ميلاد يا فرحة كل محتاج بالله يا رب يا امان الخائفين. يا جابر كسر المنكسرين. يا فرحة المؤمنين والموقنين. يا رب الحمد لله يا رب ان انت ربنا الحمد لله يا رب ان انت ربنا. الفرح بالله يا جماعة
نفرح بايه؟ نفرح بايه؟ نفرح بايه ولا ايه ولا ايه؟ اسماء الله وصفاته كلها تفرح. كل اسم من اسماء الله يخليك عايش حياتك فرحان حياتك كلها افراح على افراح. يا جماعة ربنا ما سماش نفسه. ربنا ما سماش نفسه القهار عشان يرعبك. ربنا سمى نفسه القهار عشان يعرفك ان لو انت معه
ما حدش هيقدر يقف في وشك. ربنا ما سماش نفسه الجبار عشان يخوفك. ربنا سمى نفسه الجبار عشان يعرفك. ان لو انت معه وبتطيعه ما حدش هيقدر يقف في وشك ولا يأزيك. وسمى نفسه الجبار عشان يعرفك انه هيجبر كسر قلبك لو اقبلت عليه. انه هيجبر اي كسر في حياتك
لو اقبلت عليه. يا جماعة ربنا مش بيغفر لنا لاننا نستاهل المغفرة ده لانه الغفور. مش بيرحمنا لقيناها نستاهل الرحمة ده لانه الرحمن الرحيم ربنا مش بيكرمنا وبيعطينا لاننا نستاهل. ده لانه الكريم. ربنا سبحانه وتعالى ما ادناش كل اللي احنا فيه ده. لان احنا نستحق ده. لانه الوهاب
ربنا بيتوب علينا مش لاقينا نستاهل التوبة. ده لانه التواب. عايزين نعرفه. عشان نحبه ونفرح به سبحانه وتعالى. ازاي؟ ازاي ما نفرحش برب سبحانه وتعالى. ازاي ما تفرحش برب خلقك؟ ويعلم عيوبك وقال لك اصلحها لك. خلقك ويعلم زنوبك وقال لك اغفرها لك
خلقك ويعلم الاخطار اللي حواليك وقال لك هحميك منها. خلقك ويعلم احتياجاتك وقال لك هديها لك ازاي يا جماعة؟ يا جماعة لو واحد طلع له كلكيعة اي اي ورم في اي جزء من جسمه بدأ يهمله بدأ يزيد يزيد. بدأ يوجعه. راح لدكتور من الدكاترة يستشيره. الدكتور بدأ يفحصه بقلق وبعد كده قال له لازم تعمل
فورا. راح عمل اشعة وفحوصات وراح للدكتور بص فيها ووشه مليان اسف. قال له للاسف الحالة متأخرة جدا. طب وبعدين والله ما مش الحالة متأخرة. بدأ ينفع الدكاترة ما حدش بيكتب له روشتة تشفيه. ما فيش الورم بيزيد والوجع بيزيد والالم بيزيد. واحساسه بالخطر وبالموت بيزيد. لو فجأة جا له واحد قال له
انا اعرف دكتور كان عندي نفس المرض دهوه ولما رحت له اتشفيت بفضل الله سبحانه وتعالى. تخيل فرحه بالدكتور ده يبقى ايه؟ الله اقدر على شفاءك من اي طبيب. الله هو الطبيب. ما تفرحش به ليه؟ الناس بتفرح لما بتلاقي اي باب للامل. بتفرح لما بتلاقي اي باب للنجاة. بتفرح لما بتلاقي اي باب للرزق
طب اللي بايده كل ده ما نفرحش به ازاي ؟ يا جماعة يا جماعة والله العزيم ربنا عاملنا معاملة والله العظيم قسما بالله الملوك عاملوها لولادهم. ربنا رحمنا رحمة ما فيش اب رحم اولاده هذه الرحمات. ربنا عاملنا معاملة الملوك ما عاملوهاش لولادهم. ما فيش وان
نعمة الله لا تحصوها. نعمة الله على مين ؟ علي وعليك. النعم اللي هتحصى دي علينا احنا كلنا. عليك وعليك النعم اللي لا تحصى. احنا ما عملناش حاجة والله يا جماعة زي احد اخوانا احد اخوانا ابوه جاب له شقة تمليك. والفرش العفش عشان الجواز ما نزلش اشتراه. اهله اللي نزلوا اشتراهوا له. والفرح ابوه وعمل له
فرح في في يعني في مكان كويس وعمل له وليمة كبيرة واجراءات الفرح وكل الحاجات اللي فيه احنا اللي عملناها له. ففي الفرح زعل زعلة مننا كده لاي سبب فبيقول لنا هو انا لازم اعمل كل حاجة بنفسي! قعدت اضحك! قلت له يا ابني انت ما عملتش حاجة غير ان انت اتجوزت! انت ما عملتش اي حاجة اصلا! احنا يا جماعة ما عملناش اي حاجة والله يا جماعة
احنا ما عملناش حاجة. التفاحة الواحد يمسك التفاحة ويقول يا فرح المؤمن بالله. لو كان ربنا ربنا قال لك بس شف الارض دي ارم البزرة دي هينزل مية من فوق حطها على
تطلع تفاح لو كان ربنا كلفك بخلق رزقك كنت عملت ايه؟ ربنا قال لك ازرعه. ما قال لكش اخلعه. لو كان ربنا كلفك بخلقه. ربنا رحمنا رحمة ما فيش حمل اولاده. لما باسمع قول الله الشمس والقمر بحسبان ربنا بيقول لنا انا ما خليتش الشمس بعيدة عنكم احسن تبردوا. ولا قريبة منكم احسن
كأن ربنا انا بفتكر والله يا جماعة لما يكون طفل صغير عندك طفل صغير تلبسه في الشتا هدوم تقيلة تقيلة احسن يبرد. في الصيف هدوم خفيفة احسن يحتار ربنا يا جماعة ملأ الدنيا كلها حوالينا. علامات الحب والحنان. من الملك الجليل
يحط ملح في الماية احسن تعفن. نسبة الاكسجين مزبوطة. نسبة الماية في جسمك مزبوطة. ارتفاع الغلاف الجوي مزبوط. ربنا ملأ لك الكون كله لو امك وابوك ارادوا ان هم يزبطوا حياتك مش هيزبطوها كده. يا اخوانا لو عرفنا كرمه قد ايه هنفرح به. لو عرفنا لطفه قد ايه هنفرح به. لو عرفنا غناه
هنفرح به. لو عرفنا رحمته قد ايه هنفرح به. لو عرفنا حبه لنا قد ايه هنفرح به. عايزين نفرح بالله. عايزين النهاردة نتكلم عن الفرح بالله طب نفرح بالله ليه اول حاجة نفرح لربنا بها؟ انك تفرح ان لك رب بيجيب دعاءك. ان لك رب بيفرج كرباتك. انك تفرحي ان لك
لما بترفعي ايدك وتقولي يا رب احد الناس عندنا يعني او ام واب ولهم ابن طفل صغير قعد يلعب قدام عينيهم ويروح وييجي. فجأة الابن وقع من طوله العب. فجأة ايديه بدأت تتشل. الله! الموضوع بدأت تطور رجليه بدأت تتشل. بدأ وشه يبيض. راحوه به المستشفى قالوا لهم ده فيروس بيصيب الدماغ واحتمال النجاة من
احتمال نادر. ابنهم دخل العناية المركزة. ما عدش قادر عضلات التنفس بدأت تتشل. بدأوا يركبوا له تنفس صناعي. بدأت تخرج رغاوي من بقه. وصل الامر انه ابوه كان طبيب. ابوه وامه قاعدين معه في العناية المركزة. ابوه قعد يعمل له مساج على القلب عشان القلب ما يقفش او القلب بيقف. وقاعد يصبر امه ويقول اده هدية ربنا اداها لنا. وربنا
ربنا له حق ربنا لو خدها مننا ما نملكش اي شيء. وقاعد يصبر امه على انه ميت ميت. والدكاترة قالوا ميت ميت لا محالة. احد اخوانا الملتزمين ربنا يبارك فيه. قال لهم
الرسول قال داووا مرضاكم بالصدقة عليه الصلاة والسلام. كان ليلة سبعة وعشرين. امه نزلت جابت كل دهبها وباعته. وطلعته صدقة لله سبحانه وتعالى قالت بعدها بدأ يتحرك في خلال شهرين كان ماشي على رجليه. عادي كان زي بقية الاطفال السلام تماما. الدكاترة قالوا لهم ما فيش ولا مرة حالة جت بنفس المرض ده
لو ماتت وفي طفل حرك كتف بعد شهرين وبعد كده مات تاني. ازاي ربنا هيهله؟ الصدقة يا جماعة الصدقة الفرح ان ربنا ادانا الكنوز دي مش معرفة الناس كنوز. معرفة فضائل الاعمال كنوز. عندنا اخت من الاخوات ربنا يبارك فيها. كانت اتجوزت ابتلت بالعقم ما بتخلفش سنة اتنين تلاتة اربعة
خمسة ستة سنين عدت وما خلفتش وخلاص. يعني شبه يأست من ان هي تخلف. في يوم من الايام قريبا سمعت عن كفالة اليتامى وثمرة كفالة اليتيم. قررت تكفل يتيم كفلة يتيم اول شهر كفلت فيه يتيم ربنا سبحانه وتعالى رزقها بالحمل. في اول شهر كفلت فيه يتيم سبحان
الملك الجليل الفرح ان لك رب بيجيب دعائك. ان لك رب بيفرج كرباتك. ان لك رب لما كل الدكاترة بتقول مستحيل. الله سبحانه وتعالى قادر انه يشفيك وبيشفي مهما حصل. الفرح كنتم يا جماعة والله من ايام
مرات ربنا يعافينا ويعافيكم جميعا يا رب. نط دخلت المستشفى نايم على السرير نبض غير منتزم في القلب. الاجهزة اللي بتتحط في الصدر المونيتور اللي قاعد يقيس النبض والتنفس وحركة القلب. آآ رسم القلب عايزين يحطوا ماسك اكسجين. وبعد كده لقيت الدكاترة قاعدين يتكلموا بيقولوا لو فضل القلب كده اربعة وعشرين ساعة
هنعمل للقلب صدمات كهربائية. انا سمعت الكلمة ديت لا يا جماعة اللي بنعمله في الناس ما يتعملش فينا. انا ايه اللي دخلني هنا اهرب من هنا ازاي؟ قعدت افكر كل تفكيري
ايه الكلام الغريب اللي بيقوله ده! والله يا اخواني وانا قاعد قلقان ومهموم ومتكدر وبفكر دخل اتنين من اخواني الدعاة جايين يزوروني. اول ما دخلوا ما اتكلموش ما عملوش حاجة. واحد حط ايده على على قلبي وبدأ يرقيني. من غير ما اطلب من اي حد. والتاني حط ايده على راسي وبدأ يرقيني. والله يا جماعة. في سواني
في سواني القلب طلع سليم زي ما هو. حسيت ان قلبي باحس سليم زي ما هو. قلت لهم شل الاجهزة. قال له شل اجهزة ايه ؟ ده انت المنزر يخوف يعني. قلت
قلت لهم يا ابني خلاص الفرج نزل. انا عارف فرج ربنا. بالرقية يا جماعة. بالرقية. مين فينا فكر في هزه الاسلحة الفتاكة لاي ابتلاء؟ الفرح بالله الفرح بالله كل ما الواحد بيقع في هم ويقف يصلي ركعتين ويتوسل لربنا في السجود والله العظيم. يا فرحة قلب الواحد بالركعتين دول
ما فيش مرة الواحد صلى الركعتين دول لربنا واتوسل واستغاث الا وربنا فرج الكرب قبل ما يقوم. يا جماعة عايزين نفوق حتى الابتلاء. الفرح برحمة ربنا في الابتلاء. الفرح انه مش بيبتليك عشان يعزبك ولا يتعبك. الابتلاء الابتلاء رحمة. رحمة واي رحمة من ربنا. سبحانه وتعالى. واي
طب نفس الدكتور اللي بيقف يحزركم من السجاير وشرب السجاير والامراض اللي بتيجي من السجاير نفس الدكتور اللي بيحزرك من السجاير هو نفسه اللي لو جه للواحد سرطان في الرئة بسبب شرب السجاير هو اللي بيفتح السدر وبيشيل منه عشان العلاج. قال لها هو مش ده دكتور يا دكتور؟ اه. وهنا رحيم وهنا
بس المرة الاولانية كانت رحمته انه يحزرك. والمرة التانية رحمته انه ينقزك. احد الشباب احد الشباب المسلم سافر فرنسا وعاش فرنسا ودرس في فرنسا وعاش حياة انحلال ما لهاش. ما لهاش اول من اخر. ربنا يعافينا. حياة الموبقات كلها. لما رجع بلده الاسلامية. رجع قال خلاص قلب شقته والعياز بالله بار
قلب شقته ما لها ليلي قلب شقته كل الموبقات والمنكرات والكبائر. بيقول ربنا سبحانه وتعالى ابتلاه بمرض عجيب جدا. مرض عمرنا ما سمعنا عنه في حياتنا مرض ان هو يبدأ كل حاجة تتهز قدامه
لدرجة ان كل حاجة يعني تخيل انت واقف كل حاجة بتتهز. لدرجة انه ييجي عشان يمسك الشوكة عشرين محاولة عشان يعرف يمسكها. ما هو شايفها. قاعدة تتهز قدامه عشان يمسك الكوباية عشرين محاولة عشان يمسكها. مرض رهيب رهيب عضال. راح لسبعة وتلاتين دكتور في البلد بتاعته. كلهم قالوا له ما فيش اي حل عندنا
سافر برة واتغرب راح للدكاترة بتوع برة قال له انت المرض بتاعك ده نسبته واحد كل تلتاشر مليون. بني ادم يجي له بالمرض ده. جابوا له امهر دكتور في العالم في علاجه
بعد ست شهور علاج قال له انت ما فيش امل فيك. ارجع بلدك لان ما فيش اي امل. في العلاج بتاعك. لما رجع فمرة بيقول حضرت درس دين. مين يأسه بقى؟ خلاص ما عدش غير
ربنا بيروح لربنا في الاخر بس كريم. الفرح ان رغم انه اخر باب بنخبط عليه وبرضه بيفتح. اخر باب فيه وبرضو بيفتح. اخر واحد بنمد ايدينا له وبرضه بيعطي اخر واحد بنقف على سبحان الملك. راح لربنا فسمع درس قال يا رب الكلام ده يشرح صدره يا رب لو شافتني هاصلي. جه يسمع الدرس اللي بعده لقى الشيخ بيقول
ان ربنا ما بيختبرش. قال خلاص انا هابدأ اصلي. بدأ يصلي من يوميها. بيقول رحت بيتي! اول مرة فجأة لقيت الصورة سبتت. فكنت هتجنن من الفرحة. فقمت اقعد امسك اي حاجة لقيت نفسي باقع من طولي لسة ما شوفيش شفاء كامل. لسة هو بس الصورة سبتت. انما لسة ما يقدرش يعمل حاجة ما يقدرش يقف ما يقدرش. مع الوقت البسيط جدا
شفاه شفاء تام وعفاء معافاة كاملة. يعني ايه؟ يعني يعني الابتلاء ده رحمة رحمة. كم واحد بسبب ازمة مادية؟ كم واحد بسبب مرض شديد واحد بسبب ابتلاء شديد اتصالح مع ربنا. يعني ربنا ما كانش بيبتليك لما اخر جوازك تلات اربع سنين. ده كان بيصالحك. ده كان بيقول لك ارجعي لي. يعني ربنا
ما كانش بيمتليك لما اخر الشغل المناسب بتاعك. اربع خمس سنين بعد تخرجك ده كان بيصالحك. ده كان بيقول لك ارجع لي. يعني كل المرضى اللي نايمين في المستشفيات وكل المكروبين وكل اللي فلسوا في البورصة. كل ده كل اللي بيحصل لهم عرض مصالحة من الله. بيقول لهم انا ما صالحكم
صالحوا علي وتعالوا لي. يعني ربنا ما بيبتلكيش عشان يعذبك. ربنا ما بيبتليكيش عشان يبهدلك. ربنا ما بيبتليكيش عشان يخنقك. ربنا بيبتليك يطهرك ويرفعك ويصالحك. ويجيبك ويعطيك ويصلح لك دنيتك واخرتك. الفرح بالله. يا جماعة قيمة اخر ساعة قبل
الفجر لازم امة محمد تعرفها. اخر ساعة قبل الفجر دي اخطر ساعة ساعات يا رب. ساعة التوجه لله سبحانه وتعالى. يا جماعة احنا اخطر حاجة في دينا كلها محتاجينها لا يا دعاء هي كلمة يا رب. اخطر حاجة محتاجينها في الدنيا هي كلمة يا رب يا جماعة. هي الدعاء ازاي نزهد فيه؟ الفرح بالله
الفرح بغنى الله ان لنا رب غني. الله! وده يفرح يعني! الله! يعني تخيل لو واحد يملك قرية ساحية. القرية الساحية من بابها كده! يا نهار ابيض! ده الناس تتزلل له زي ما
مش مساهمين معه ولا لا لا طب الناس طب لو واحد يملك شرم الشيخ كلها بقى من اولها لاخرها. الناس ده لو حبني هيديني. في واحد يملك قرية حب واحد
ادى له فيلا بيحب واحد ادى له فيلا فيلا تمنها كام مليون جنيه. ادى له فيلا! تخيل بقى واحد طب لو واحد يملك قارة! قارة من القارات الستة! طب لو واحد يملك كوني
كوكب زي الارض! ايه ده! ده ده مين المزهل ده! طب لو واحد يملك مجرة. الله يملك في السماء الدنيا بس ربعمية مليار مجرة اللي عليهم. انت عارف غنى ربنا قد ايه. انتم عارفين غنى الملك قد ايه يا جماعة؟ وقفت قدام حديس رسول الله صلى الله عليه وسلم صحيح ابن ماجة. حديس رسول الله صلى الله عليه وسلم. الله
اللهم اني اسألك من الخير كله عاجله واجله. انت ما علمت منه وما لم اعلم. واعوذ بك من الشر في كل عاجله واجله. ما علمت منه وما لم اعلم. حسيت ان انا داخل على ملك حاطط قدامه كنوز الدنيا كلها. كنوز الكون كله. وانا قدامي ان انا اطلب
قلت له انا عايز من كل ده. انا عايز من كل ده. انا مش عايز اي حاجة من الحاجات دي تفوت علي. تخيلوا يا جماعة. تخيلوا الطمع في الله. وصل رسول الله لايه
الطمع في الله ده عبادة. عبادة يا جماعة. عبادة ان احنا نعرف ربنا يقدر يدينا ايه. يا جماعة ربنا هو اللي يملك كنوز الكون كله. لو انت معه انت مع مصدر
كنوز الكون كله تسيبه ازاي؟ اي عقل يخليك تسيبه. الامل في الله وانت معه دايما في امل. لما ابراهيم وقع في النار ما يأسش. لما يونس وقع في بطن الحوت
ما يأسش ليه عارف ربنا لما سيدنا محمد اتحط في الغار ما يأسش عارف ربنا لما جوريج قالوا عليه كل البلد زاني وقدموه للمحاكمة ما يأسش عارف ربنا لما التلاتة اتقفلت عليهم الصخرة ما يأسوش. عارفين ربنا سبحانه وتعالى لما يوسف اتحط في السجن سنين ما يأسش عارف ربنا
الامل في الله معرفة الله بتفتح لك باب امل وباب بشر وباب تفاؤل وباب فرح في كل لحظة من لحظات حياتك. الفرح بغنى الله النهاردة وانا ماشي بالعربية قعدت افكر اقول يا رب اللهم اني اسألك من الخير كله عاجله واجله ما علمت منه ولم اعلم. يا رب آآ يعني هو ربنا يقدر؟ اه يقدر خلاص انا مصدق
ان ربنا يقدر يقينا. بس ربنا يرضى يرضى انه يدي لحد كل ده. يرضى انت اللي مش راضي. انت اللي مش راضية الا من ابى. احنا اللي ابينا يا جماعة. احنا اللي مش راضيين
انما ربنا يقدر كل حاجة شف الدعاء. انا عايزك تعيشي مع الدعاء ده فترة طويلة. عايزك تعيش مع كل سجدة. اللهم اني اسألك من الخير كله. يا الفرح بالله. انا حاسس والرسول بيدعيها ان كل زرة في جسمه بتنطق بالفرح بالله. اللي يقدر انه يدي له العطاء ده. سبحان الله! الفرح
الفرح يا جماعة الفرح بحلم الله. الفرح برحمته مع العاصي. قد ايه ربنا حليم على العاصي؟ ورحيم على العاصي. المعاصي اللي ملت الدنيا ايه كلها الواحد لما بيمشي يا حلمك يا رب. بترزقهم يا رب وهم بيعملوا كده. واحنا بنعمل كده بترزقنا يا رب. الحلم. احد السلف حكى قصة حصلت
القصة ممكن تكون عجيبة جدا يا جماعة بس والله العظيم. اللي بيحصل واحنا مش داريين اعجب واعجب واعجب. اللي بيحصل جوة جسمك من اللي الطب اكتشفه اعجب مليون مرة هو واحد السلف كانوا في رحلة لطلب العلم رايحين للشام. فمروا على نهر الاردن فايه ميلوا كده شوية جنب نهر الاردن. فبيقولوا فيعني انتبهوا على العقل
جاي معدي بسرعة. فلما انتبهوا العقرب. العقرب ايه اللي يجيبه جنب الماية؟ ده العقرب ده بيعيش في الصحراء القاحلة. بعد كده لقوا العقرب وقف على الشط. جاب ضفدعة وقفت على الشط. ركب
العقرب وبدأت الضفدعة تسمح بالعقرب لغاية الشط التاني. فكانوا هيتجننوا. هو هو ايه اللي بيحصل ده! احنا احنا فين ؟ فهم كمان عبروا الشط بسرعة بسرعة. فبدأوا يسبقوا العقربة زي الضفدعة. لقوا العقرب نزل على الشط وطلع جري زي السهم في اتجاه معين. جري مطلوق زي السهم
فطلعوا يجروا يشوفوا العرب رايح على فين. لقوا واحد نايم. فقالوا وبس الحمد لله ده ربنا باعتنا عشان ننقز الراجل ده. ده العقرب ده رايح يقرص الراجل. بيبصم لقوا الراجل نايم
ازازة خمرة زجاجة خمر شربها وسكر ونام. ولقوا تعبان جاي على الراجل ده هيقرصه. العقرب انقض على التعبان قرصه موت التعبان. وقام راجع تاني كأني شيء لم يكن. فصحوا الراجل بسرعة قالوا له اصحى انظر ماذا فعل الله بك. فقال لهم في ايه؟ الراجل بص بيبص يمينه لقى ازازة خمرة. بيبص شماله
قال له لأ تعبان ميت. قال لهم في ايه ؟ حكوا له القصة من اولها. قام الراجل وهو يصرخ ويقول يا رب هذه معاملتك بمن عصاك فكيف بمعاملتك بمن اطاعك؟ يا رب
هذه رحمتك بمن عصاك! فكيف برحمتك بمن اطاعك! يا رب يا رب دي معاملة لي وانا باشرب الخمر وبارتكب الكبائر. امال يا رب لو اطعتك وكانت قصة توبة الرجل. يا جماعة ربنا بيعمل لنا اللي اخطر من كده. الشاب اللي
دلوقتي على الطريق السريع والواحد جاي قاعد يغرز وراكب العربية ومعلل كاسيت وفي غرزة واحدة ممكن يتفرم تحت عربية. ربنا ما بيسيبوش ليه اللي بيطلعوا مع بعض سجاير ومخدرات واغاني
ومسافرين ما حدش فيهم صلى. وياما كان ممكن يحصل لهم حوادس يتفرم وربنا نجاهم ليه؟ ربنا بينجي العصاة ليه؟ ربنا بينجي العصاة من الاخطار ليه؟ بيشفوه من الامراض ليه؟ بيرزقهم ليه؟ بيعافيهم ليه؟ ليه؟ لان رب كريم
لانه رب عظيم. لان ربنا حليم سبحانه وتعالى الفرح بحلم الله. الفرح بان لنا رب بيتوب علينا. مهما ازنبنا يتوب علينا. مهما عصينا تب علينا. الفرح بتوبة ربنا. تأملوا معي يا اخواني بقلبكم ان الله يبسط يده بالليل ليتوب مسيء النهار. ليتوب مين
اليوتيوب آآ يبسط يده يبسط يده يعني ايديه ايديه الملك مليانة عطاءات عشان اللي قاعد قوام ليل نهار يا رب عشان اللي عبدك ليل نهار عشان مسيء قرمسيه النهاردة اللي قعد طول النهار يعصي. اللي ما سابش كبيرة ولا صغيرة اللي عملها. ويبسط يده بالليل. في نفس الليلة! ده انا لو واحد زعلني شهر لو قال لي كلمة عامة
بس اقبل انه يعتذر لي. في نفس الليلة ينتكب كباري الصبح وينتهك حرماتك. تبسط له ايديك ويبسط يده يا جماعة. بص الايد عند الناس لما انت تكون جاي اللي عايزك تيجي لي اقول لك تعال. ابسط لك ايدي تعال. انا مستنيك تعال. او بص اليد ان انا اشيل العطاءات اللي في خزايني. واقول لك شف عندي ايه تعال وانا
الديك هو يبسط يده دي. مش معناه ان التايب بيقول للتايب تعالى تب عليك لأ. ده بيقول له تعالى ادي لك. عصاه وبيقول له تعال وانا اديه لك تعالى ونحبوك ويبسط يده بالليل ليتوب مسيء النهار. حتى تطلع الشمس من مغربها. انا عايزك تعيش معي. مع حد
الاحاديث الرهيبة اللي بتبين لك ربنا رحيم قد ايه. لما ربنا بيقول قل يا عبادي الذين اسرفوا. يا عبادي لسة بتنسبهم لنفسك يا رب! لسة يا رب بتنسبهم افرح ان لك رب غفر لبغي عشان شربة ميه سقطها الكلب. افرح يا حبيب قلبي. افرح ان لك رب خلى من قوانين معاملته لك التائب
من الذنب اسمعي بقلبك. كمان لا ذنب له. لا ذنب له ازاي يا رب؟ الهارد ديسك بتاع المعاصي يتفرمط كله في لحظة ازاي يا رب؟ ازاي؟ ان الله ينزل في الثلث الاخير من الليل في نادي. الله! الله نازل عشان مين ؟ عشان هل من تائب؟ عشان العاصي؟ هو مين اللي بيصالح مين ؟ وينزل! طب ربنا
ليه ؟ طب ما كان ربنا ما يقولش كلمة ينزل. طب ما كان ربنا في نادي ربنا اللي بينادي علينا. ربنا! طب ما كان ربنا يجيب لنا ملك ينادي. وذلك في الثلث الاخير
طب ما كان ربنا مرة ينادي ربنا يظل ينادي طول التلت الاخير. الله! طب وبعد كده والرسول في الاخر بيقول وذلك كل ليلة. يعني لما في ملك بيمسك الحكم بيعمل
عفو شامل وقبول التسامات الالتماسات العفو. من المجرمين ليه ؟ عشان يقول يعني انا رحيم يعني رحمة صناعية. انما ربنا كل ليلة مش مرة طب ينزل يقول ايه؟ فينزل الى السئل الى السماء الدنيا في الثلث الاخير ويقول هل من تائب فاتوب عليه؟ هل من
استغفر فاغفر له. هل من مستشف فاشفيه؟ هل من مستدفع للضر فادفعه؟ هل من تهل من سائل اعطي هل من هل من كان ربنا ممكن يقول قوم يا عاصي لاهل من شف الترغيب فاشفي فاكشف الضر فاتوفاه فورا بس يقوم
وانا ادي له فورا. بس يقوم ايه يا رب الرحمة دي! هل من تائب فاتوب عليه؟ انت مش عايز ترجع بقى. هل من مستغفر انت مش عايز تعترف بقى هل من سائل مش عايز تعرف فقرك بقى وذلك حتى ينفجر الفجر. ياه يا رب ياه يا رب ثم يستغفر الله
الله غفورا رحيما. مش يجد زنب غفر يجد الله. ما حدش يعرف ربنا قد التائب. لما يرجع لربنا يشوف من الرحمة. اللي يبهله ويذهله يا جماعة ربنا لما خلق الكون خلق عرشه اكبر من الكون كله. وكتب كلمة على العرش. تخيل عرش الملك الجليل العظيم
القهار الجبار. تخيل عرش الله لما يتكتب عليه كلمة تتوقع ايه؟ هيتكتب عليه يا ويل اللي يعصيني. هيتكتب عليه يا ندم اللي هيعصي امري كتب عليه يا ويل اللي هيكسر اوامري. تلاقي ربنا كتب بيدي بيديه كما صح عن رسول الله. ان رحمته
سبقت غضبي. الكلمة دي ربنا يكتبها على العرش. عشان كده لما ادم نزل الارض وربنا ينزل له التوبة. ربنا بيقول فتلقى ادم من ربه. فتلقى تلقى وفيها فرح فرحان. يا جماعة رحمة ربنا بالعاصي مش تجرأنا على معصيته دا تبكينا دم. دا تبكي قلوبنا قبل عنينا دم والله العظيم. لو شفتم
ربنا عمل ايه مع فرعون؟ اللي قال انا ربكم واللي اتجرأ على ربنا. واللي قتل النساء واللي قتل الصبيان ربنا يقول فقولا له قولا لينا. اليهود لما عبدوا العجل في الايام العشرة اللي اتمت نقاط موسى ربنا ينزل لهم التوراة. بيعبدوا العجل وينزل لهم كتاب فيه هدى ونور. قاتل المائة بعد ما قتل مية ورجع
اللي ربنا غير له سنن الكون وغير له نواميس الارض لو عرفنا ربنا الفرح الفرح بيتوب عليك مهما عملت الفرح ان لك رب بيقبلك الفرح الفرح ان لك رب بيفرح بك. الفرح ان لك رب بيفرح بك اكتر من اي فرح. ممكن انت تفرح به في الوجود. يفرح
الكلمة اللي تقطع القلب ومن اتاني يمشي. اتيته هرولة. اتيته اهرول. ربنا يقول قال نفس اتيته هرول. يا اخي يا اللي قلبك حجر. مين في الدنيا كلها بيفرح بك الفرح ده؟ مين في الدنيا كلها لما بتقبل عليه بيجي لك
يهرول. مين ؟ ربنا بيفرح بعبادتك لدرجة وانت بتقول الحمد لله رب العالمين. بتقرا الفاتحة ربنا من فوق سبع سماوات بيقول للملايكة ايه ؟ حمدني عبدي اثنى علي عبدي مجدني عبدي. فوض الي عبدي. ايه يا رب؟ كل دا يا رب عشان ايه يا رب؟ كل دا عشان انا انا مين
عشان تعمل معي كده ؟ يا جماعة فرح ربنا بك. الرسول عليه الصلاة والسلام بيقول لك لله اشد فرحا. بتوبة احدكم من رسم مشهد رهيب رهيب على شدة فرح ربنا. العلماء قالوا لو كان فيه فرح اشد من كده. على وجه الدنيا كان الرسول قاله
المشهد الاول واحد معه الراحلة بتاعته بس مش في اي صحراء في صحراء قاتلة. قاتلة. اعرف احد الفضلاء وكان عايز يسافر من جنوب السعودية لليمن واسترخص مواصلة بيقول لي ركب مواصلة هتمشي من الصحرا ركبها هتمشي من جنوب السعودية لليمن تاهوا في الربع الخالي. شيخ قبيلة قابلهم كانتاه الراجل قعد يدور
حط ايديه على راسه على ايديه مات. اكتشفه بعدها بفترة ميت. اللي بيتوه هناك ميت ميت. بيقول تاهم. وجه بالليل قامت صحراء عاصفة رملية رهيبة جليد رهيب. بيقول احنا لو فضلنا هنموت من الجليد. ولو مشينا البنزين هيخلص. لو البنزين خلص هنموت. ولو مشينا ومشينا غلط هنموت. بيقول كان منزر
رهيب ومشهد رهيب. قاعد يحكي لي واحد يحكي لي القصة الطويلة بتاعة تجادهم بفضل الملك. الرحيم سبحانه وتعالى. قلت سبحان الله! يعني الراجل ده لما تأتي الدابة خلاص هو ضاع ضاع يا جماعة
المشهد التاني وهو بيجري يطلع على التلال يشوفها هنا ويشوفها هنا. المشهد التالت وضع يده وضع رأسه على ساعده. وانتظر الموت بس منزر جسته مرمية وايديها راسه على ايديه كله يأس. كله احباط كله خلاص استسلام للموت. فبينما هو
اذا براحلته فاخذ بخطامها مسك اللجان بتاعها بسرعة انا باحس فيها كان ربنا بيقول لك لو رجعت لي مش هاسيبك. مش هاسيبك تبعد عني تاني. مش هاسيبك عني تاني. انا من فرحي انك رجعت لي مش هسيبك تاني. فاخذ بخطامها اخز بخطامها وشدها. الى اخر احاديس شدة الفرح. تخيل فرحة الراجل
تخيل فرحة واحد قعد عشرين سنة ما يخلفش. وفجأة جا له ولد. العلماء في بعض الاثار قالوا نفس المسل دهو. وفجأة جا له ولد ده يفرح ازاي فرح ربنا اشد لتوبتك ورجوعك. تخيلوا يا جماعة والام لو ابنها طلع الاول على الجمهورية في السانوية العامة وراح لها. فرحانة به هتعملوا اي حاجة يطلبها تديها له
ولو ربنا فرح بك اي حاجة هتطلبيها يديها لك اي حاجة انت تريدها يديها لك. فرح ربنا. شوفوا كلمة اولى يا موسى اولئك الذين اردت السابقين في الجنة. غرست كرامتهم بيدي
بيدي شف فرح ربنا بك واعداده لك. من فرحه سلام قولا من رب رحيم. ربنا بيقول لك مش هبعت لك سلام مع عملك قولا اكلمك هاكلمك مباشرة سلام قولا. ربنا بيفرح قلبك من الوقت سبحانه وتعالى. نزلا من عند الله. بيقول لك انا تعال بس في الجنة هتدخل في
يافطة وشف ضيافة الملك الجليل شكلها ايه. ربنا سبحانه وتعالى في الجنة بينادي عباده. يقول تمنى عبدي تمنى اتمنى فرحان بعبده. فواحد تمنى ان هو يزرع. فربنا يعني الملك الجليل سبحانه وتعالى يعني انا اغنيتك عن الزراعة انا عايز ازرع يا رب. يزرع والزرع يطلع وو. فواحد اعرابي بيسمع الحديس ده من النبي
الصلاة والسلام سألوا يا رسول الله الراجل ده بالتأكيد يا قرشي يا انصار يا من قريش يا من الانصار هم بتوع الزراعة انما احنا اعراض ما لناش في الكلام ده. فالرسول ضحك عليه الصلاة والسلام
كل واحد في الجنة يا جماعة هيتعرف جنسيته. من طلباته. يعني الراجل ده اتعرف جنسيته. المصري طبعا عايز فول يا رب. مصري على الطهر. انت عرفت اول ما طلب فول اتعرفت على
وجنسيته ايه ؟ تمن عبدي فرح الله سبحانه وتعالى. فرحه هيهرول اليك وهيقبل عليك. وهيقول حمدني عبدي ويثني عليك. وهيحتفي بك انه انا بي حفية هيعيشك في حفاوة. وحنانا من لدن احد الاقوال. هيغمرك بالحنان. هيغمرك بالحب والحنان. ويهيئ لكم
من امركم مرفقا. احد الاقوال المرفق من الرفق هيملى حياتك رفق. هيملى حياتك رفق ورحمة وتعالى. الفرح الناس فرحانة به. ده فرحان بماجستير وده فرحان بدكتوراه. وده فرحان بشهادة وده فرحان بزوجة. وليه فرحانة بعيل؟ ودي فرحانة بعريس. ودي فرحان بفلوس. وده فرحان بصفقة
وفرحان كل واحد فرحان بايه يا جماعة؟ الناس فرحانة بايه؟ ازاي نفرح بالرزق وما نفرحش بالرزاق يا جماعة؟ الانكى من كده اللي بيفرح بغير الله اللي فرحان بعيل جا له بعد ست بنات يكبر العيل يولع في ابوه يقتله. اللي فرحان بفلوس يخسرها في البورصة يجي له زبحة صدرية. والانكى من كده اللي فرحان بالمعروف
اللي فرحان انه بيعصي ربنا اللي فرحان بليلة. اللي فرحان بسهرة. اللي فرحان انه عرف يكلم واحدة. اللي فرحانة بعلاقة جديدة. اللي فرحان بقناة فضائية منحلة جديدة او موقع حل جديد. اللي فرحان بعيد جديد. عيد فلانتين اللي جاي يوم التلات الجاي دا هو. اللي فرحان بالعيد. خلاص يا جماعة. بقى عندنا عيدين بنعبد فيهم
العيد الصغير والعيد الكبير. وعدين بنعبد فيهم شهواتنا. العيد الصغير اربعة حداشر. فالنتاين المصري. والعيد الكبير اربعتاشر اتنين فالنتاين العالمي. مع كريستينا باولو بنحتفل معهم بعيد الفلانتين. تلاقي الشاب ماشي العربية بتاعته عليها قلوب حمرا من كل ناحية. يا اخي نحتفل بفرحنا بالله
نحتفل بحب الله بدل ما نحتفل بحب بنت. البنت هتديك مشاعر. انما ربنا هيديك جنة اقل واحدة فيها اجمل من البنت دي. مليون مرة. بدل القلوب اللي انت انت معلقها شلها واكتب على مكان كل قلب. بحبك يا رب. بحبك يا رب. يا جماعة احنا عايزين عايزين نفوق يا جماعة. ده الكنايس قالت على الفلانتين بدعة
احنا نعمل ايه يا جماعة؟ نعمل ايه؟ ويا ترى هنصلي العيد فين؟ لما ده عيد هنصلي العيد فين؟ بقينا بنعبد الشهوات خلاص؟ ده العيد ده عبادة عبادة. احنا الوقتي لما بنعمل له عيد
الحب يبقى بنعبد هزه الشهوات. ازاي يا جماعة وصلنا للدرجة دي؟ يوم التلات كل حاجة حمرا كل حاجة لون احمر هتغلى. الدباديب الحمرا والقلوب الحمرا والتيشرتات الحمرا والاقلام الحمرا اللي بيتكتب بها جواب الغرام. كل حاجة حمرا هتغلى الا حاجة واحدة بس حمرا هترخص. دم المسلم دم
المسلم اللي بيتقتل في غزة ومتحاصر. دم المسلم اللي بيتقتل في العراق هو ده بس اللي هيرخص يوم التلات. مع كل مرة بنغلي فيها اللون الاحمر عشان الفلانتين في غزة
لسه جايبين ام بنتها الاولانية ماتت بمرض ما بيتعالجش غير برة غزة وماتت قدامها. بعدها بنتها التانية في الحصار الوقتي في هزه الايام. بتموت والكاميرات وراه بتموت طريحة الفراش والعلاج بتاعها برة غزوة مش عارفة تطلع. احنا قاعدين نحتفل باللون الاحمر وبالفلانتين. صلاح الدين ما انتصرش لانه كان صلاح الدين
لان كل اللي معه كانوا صلاح الدين. لما يبقى فيه دعاء قاعدين والناس قاعدة نايمة ايه اللي هيتغير؟ لازم نشتغل يا جماعة. يا جماعة لو عقوبة المعاصي اللي بتحصل دي نزلت والله
والله ما هتنزل عليهم بس هتنزل علينا وعليهم. عايزين نفوق انا ما خرجتش من الموضوع بس وقفة لازمة عشان الكارسة اللي هتحصل ده عشان نقف ونغير. ندعوا واتصل بكل واحدة صاحبتك. اتصل بكل واحد صاحبك. قولي لهم حرام حرام يا جماعة. ده حرام. ده حرام ده تعدي على الله. ده عبادة للشهوات والعياز بالله
الفرح يا تتزل لربنا يا تتزل لكل واحد مخلوق في الكون. يا تمد ايدك لربنا يا تمد ايدك لكل واحد في الحياة. يا تقف على باب الله يا هتقف على كل باب. انتم فرحانين بالدنيا ليه؟ ليه فرحانين بالدنيا ليه؟ انا عايز سبب واحد نفرح به الدنيا. ليه يا جماعة؟ لو انا في بلدي لي الف حبيب. تسعمية
مية تسعة وتسعين منه وواحد منهم هاجروا وسافروا بلد تانية. هيبقى نفسي ان انا اسافر واحصلهم. يا جماعة احنا الدنيا دي خلاص. الانبياء سبقونا للجنة. والصالحين سبقونا للجنة والشهداء سبقونا للجنة والابرار والسلف والصحابة. كل حبايبنا سبقونا يا جماعة. احنا قاعدين في الدنيا ماسكين فيها ليه؟ احنا حبايبنا
واحنا مش هنا يا جماعة. الفرح بالله. الفرح الفرح بمعاملة الله. معاملة ربنا تفرح. يعني ايه معاملة ربنا؟ يعني ربنا بيعاملني افرح؟ اه افرح ليه؟ يعني تخيل لو انت قاعد دلوقتي كده لقيت تليفون الو انا رئيس الوزراء. انا باطمن على صحتك. تفرح قد ايه ؟ او لقيت مسلا المحافز بتاع بلدك بيدعوك على الغدا بكرة. تفرح قد ايه ؟ الله
دي غدوة ودي مكالمة لأ. بس مين اللي اتصل؟ انت لو عرفت ان كل النعم حياتك دي من مين؟ هتفرح هيبقى لكل حاجة في حياتك طعم الاكل هيبقى لها طعم. رسول الله صلى الله عليه وسلم كان يقعد ياكل من فرحه ان دي حاجة من ربنا جايبها له. بعد الاكل يقول اللهم لك الحمد حمدا كثيرا
طيبا مباركا فيه. في البخاري غير مكفي مش هكفي نعمك يا رب. ولا مكفور مش هجحدها يا رب. ولا مودع. اسيبك؟ اسيب ربنا الملك الجليل بعد ما غرقني بالنعم ولا مستغنى عنه ربنا. تخيل الرسول من فرحه بالله هيبقى كل حاجة في حياتك لها فرح. لانها من مين ؟ ما انا لو جا لي هدية
بس من حبيبي انا هفرح بحبيبي اكتر ما هفرح بالهدية. مهما كانت قيمة الهدية. عشان كده يا جماعة يا جماعة عايزين معاملة ربنا سبحانه وتعالى. لو بائع متجول وقعد مع رئيس غرفة تجارية عنده خمسة مليار جنيه. هيقعد الباقي يقول له صفقاتي. صفقات مين يا عم! انت لو ميزو صغنن عارفين الميزو يا جماعة! الميزو ده الاسم الحركي بتاع
اسلوب الامتياز اللي لسة متخرج من كلية طب وقاعد يتمرمط في المستشفى رايح جاي. الميزو الصغير ده يعني يعني معلوماته في الطب العملي يعني يدوبك كده معلوماتنا في الصيني كده. تخيلوا لو ميزو صغير قاعد قدام اكبر جراح قلب في العالم. هيقعد يقول له انا الطب بتاعي واستشارات. استشارات مين يا ابني انت قاعد قدام مين؟ لو
ربنا هتعرف نفسك. لو عرفت جلال ربنا هتعرف حقارة نفسك. لو عرفت غنى ربنا هتعرف فقر نفسك. عشان كده ابي بن كعب لما الرسول قال ان الله امرني ان اقرأ عليك سورة البينة. قال له اهو سماني لك
الله زكر اسمي. حبيبي زكر اسمي. العظيم. ده لو رئيس الجمهورية عرفت دلوقتي انه بيجيب اسمك في حوار موت من الفرح. الله يذكر اسمنا بكى من الفرح. المرأة لما وقعت في الشارع ضحكت. قالوا لها ضحكت ليه؟ قالت لهم اقول لكم على قدر عقولكم. حلاوة الايه؟ حلاوة
حلاوة الثواب ثواب الابتلاء. انما هي بتفكر في حاجة تانية ربنا بيعاملني. ربنا بيبعت لي ده الابتلاء ده معاملة. ده الابتلاء معناه ان ربنا مش ناسيني. وان كان احدهم لا يفرح بالبلاء كما يفرح احدكم بالرخاء. ليه؟ حبيبي اي حاجة تيجي من عند حبيبي. تبقى حبيبتي الفرح بمعاملة الله
الفرح انك طول ما انت بتتاجر مع ربنا كسبان كسبان. نادي ناجي فايز كنت مع احد الدعاة. باقول له يا اخي احنا احنا ربنا كرمنا وربنا انعم علينا كتير اللهم لك الحمد. هو ربنا انعم علينا ليه؟ فقلت له انت عارف احنا ما عملناش غير حاجة واحدة بس. واحدة بس. قال لي ايه؟ قلت له احنا انضمينا للفريق الكسبان. بس
احنا ما عملناش اي حاجة. غير ان احنا لقينا فريقين. قلنا ده الفريق الكسبان. مشينا معه. ربنا كرمنا سبحانه وتعالى. انضم للفريق الكسبان. لو فيه بنك خمسين في المية. يا نهار ابيض! طب مية في المية! الله! طب متين في المية! طب مليون في المية! تجارة مع ربنا! ما فيش اربح منها اتعامل غيره ازاي! احدى النساء الفاضلات عندنا في المنصورة
الله يرحمها. اهلا نساء الفاضلات. دخلت اوضة العمليات. خرجت من العمليات وكانت منقبة. خرجت يعني احد ابن اختها احد الدعاة الافاضل عندنا ربنا يبارك فيها يا رب وينفع به احد ابن اختها بيقول لي بيقول خرجت من اوضة العمليات وهي مغطية ايدها بوشها وبتقول نقابي نقابي لان الوحدة وهي خارجة من اوضة العمليات ما بيغطوهاش وشها. نقابي نقاب
هي بتفكر في النقاب وهي لسه في البنج بيقول قالت له انا هحججك انا وانت السنة دي على حسابي. يعني نوت انها تحججه سبحان الله العظيم. بعدها بيقول ليلة ممات
وقفت تصلي قيام الليل وكانت قوامة. لما تعبت من الوقوف قعدت على كرسي. ومسكت المصحف. ودخلوا عليها لقوها ميتة وهي ساجدة مصحف في حضنها. سبحان الله! فقلت ايه ده! ده حاجة تفرح بالله اوي! فواحد بيقول لي ايه اللي يفرح بالله كده! قلت له يا ابني وما كان ربك نسيا. ان ربنا ما بينسلكش
صالح. عملك الصالح هيديه لك في الدنيا. وهيده لك في اكرامك في حسن الخاتمة عند موتك. وهيديه لك بعد موتك ان عملك الصالح. انك بتعامل رب كريم. ربي سبحانه وتعالى انت كسبان كسبان طول ما انت معها. رب كريم يا جماعة كريم سلمان الفارس وهو بيموت. قال لمراته افتحي ابواب
الاربعة جاي زوار ما احناش عارفين هيدخلوا من انهي باب. وهاتي مسك ورشيه حوالين السرير وسيبي الاوضة واخرجي. دخلت بعد شوية لقته ميت وهو مبتسم. سبحان الله العظيم سبحان الملك الجليل اكرام له عند موته اكرام. لما ابو الدرداء مات
رؤي في الرؤية واحد معدي احد الصحابة فلقى ملك عظيم حاجة عظيمة. فبيقول لي من هذا الملك؟ قالوا لعبدالرحمن بن عوف خرج عبدالرحمن بن عوف. قال له يا هذا ان سرت من هزا الطريق لتجدن ما لا عين رأت. ولا اذن سمعت ولا خطر على قلب بشر. قال له لمن هذا الملك؟ ايه الملك اللي انت بتوصفه؟ قال له لابي
اكرام لك بعد موته. اكرام. عمر ابن عبدالعزيز وهو بيموت. رحمه الله. هو بيموت تبسم وقال تلك الدار الاخرة. نجعلها للذين لا يريدون علوا في الارض ولا فسادا. احمد ابن حنبل بعد ما مات رآه عن الصالحين. فبيقول له يا امام ما فعل الله بك؟ قال قال
قال لي يا احمد جلدت في ستين سوطا. الخليفة جلدك في محنة خلق القرآن ستين جلدة. فاني ابحت لك وجهي. فانظر كما تشاء لا اله الا الله. شوفوا يا جماعة اكرام ربنا سبحانه وتعالى. اكرام الملك الجليل. انت بتفرح انك كسبان كسبان مع الله. انك كسبان كسبان طول
انت متاجر مع التاجر مع خيره ليه؟ تعامل غيره ليه؟ الفرح بالله. الفرح بالله. الفرح بعطاء الله للطائعين. الفرح انك انت ربنا هيديك يا هبة. الواحد بيقف قدامه شوية النصوص الواحد بيبقى تايه يا جماعة. قلنا يا نار كوني بردا على ابراهيم. هي النار تعرف ابراهيم يا رب؟ اه تعرف
النملة بتقول لا يحطمنكم سليمان. هي النملة تعرف سليمان يا رب ويا رب يا نار كوني بردا وسلاما على ابراهيم. يا رب ازاي يا رب؟ يا رب ان تتكلمت عشان مخلوق واحد وعبد واحد. كلمت زي بالزبط
انت حصل لك مشكلة في الوزارة بتاعتك. رئيس الجمهورية رافع السماعة واتصل بهم مخصوص عشانك بنفسه. ربنا هو مش يرسل ملك للنهر ربنا يكلم النار عشان ابراهيم. لما بيقرأ قول الله انا فتحنا لك فتحا مبينا. العلماء قالوا لك يعني عشانك. عشانك
البلاد! ايه ده يا جماعة! ايه العطاء ده زي ما السيدة عائشة قالت للنبي! اني ارى ربك يسارع في هواك! ايه ده! ايه ده! ما انت لو مع ربنا شف ربنا هيعمل لك ايه
سيدنا يونس يا جماعة سيدنا يونس لما وقع في بطن الحوت يا اخواني. سيدنا يونس لو كان الحوت كله كان مات. ولو كان الحوت سابه كان مات. ما هو هيسيبه
واحد في صحرا طلع له اسد. لو الاسد كله هيموت. طب لو سابه هيموت. هو ما قداموش غير حل واحد ان الاسد يركب الاسد والاسد يبقى خدام يوصله لبر الامان. طب دي ازاي دي؟ اهو ده اللي حصل لسيدنا يونس. الحوت مش بس المعجزة انه ما كلوش. وكمان اتحول لخدام وصله للبر. ليه؟ لانه خدام عند ربنا
فخدموا كل شيء في مملكة الملك سبحانه وتعالى يا جماعة سيدنا يوسف لما ربنا سبحانه وتعالى بيقول والله غالب على امره في سورة يوسف بعض العلماء قالوا امره الهاء اللي فيها مش ده بتعود على
يوسف الله غالب على امر يوسف. يعني ايه ؟ يعني الا يوسف. اللي يقرب يقرب لاي حد الا يوسف. اوعى حد يقرب ليوسف. اه دي معناها ان ربنا غالب على امر
يوسف ما حدش هيازيك. اه ربك لما يريد. ربك ربك لما يريد انه يعزك. انه ينصرك. انه يغنيك. انه يفتح عليك لحد ما الخلق تستعجب في فتحه ربك لما يريد. يا اخوانا عايزين نعرف مين ربنا سبحانه وتعالى. مين المالك تخيل انك دخلت جيش من الجيوش؟ لقيت جندي واقف قدامه طابور كبير
والجندي يمين كله يمين شمال كله شمال. لا يمكن قدرة الجندي هي اللي اخضعت للعدد الرهيب ده. امال ايه ده لان الجندي بيستند لقوة عظمى اسمها قوة الدولة فباسم الدولة بيعمل كده. وكله بياخده عليه عشان باسم الدولة. ده هي دي اول اية ربنا نزلها على سيدنا محمد في القرآن. لما قال له اقرأ باسم ربك
كده في اول اية في القرآن ادى له المفتاح. مفتاح كل فتح. مفتاح كل نصر. مفتاح كل نور. مفتاح كل هداية. مفتاح كل بركة. مفتاح كل حفظ بسم الله انك تعيش بسم الله. انك تعيش لله وبسم الله. المفتاح معنا. ضيعناه ليه يا امة محمد؟ الفرح بعطاء ربنا سبحانه وتعالى للطائع
الفرح الفرح بلقاء الله يا جماعة. ده ده اعظم فرح. الرسول عليه الصلاة والسلام نايم على فراش الموت. عليه الصلاة والسلام. اخر كلمة بيقولها من الرفيق الاعلى من الرفيق الاعلى بل الرفيق الاعلى. العلماء بعض العلماء قالوا يعني ايه الرفيق؟ قالوا الرفيق يعني كثير الرفق. يعني اخترتك يا رب على كل البشر
اخترت جوارك على الدنيا كلها يا رب. اخترتك انت يا رب. انا اخترتك مش عايز حاجة غيرك يا رب. اللي يا اللي كنت بداي من رزقه بها. يا اللي ياما رحمت
يا اللي ياما رحمتني وياما رفقت بي وياما ودتني بالرفيق الاعلى. سيدنا بلال وهو بيموت بيقول وا فرحتاه هيقابل ربنا. احد السلف وهو بيضحك. قال له انت تضحك. قال لهم كيف لا اضحك! وانا قادم على الذي لم ارى الخير الا من بين يديه. يا جوع يا اخواني الفرح بلقاء الله
الرسول عليه الصلاة والسلام كان عليه الصلاة والسلام لما يدخل الصلاة بيقول وجعلت قرة عيني قرة عيني في الصلاة. يعني مش عايز حاجة من الدنيا بانسى الدنيا كلها في الصلاة. من فرحه قبل ما في
قام قد قامت الصلاة. يعني افرحوا يا مؤمنين قد قامت فعلا قامت. فعلا جه الاذن من الله انك تقف بين ايديه. افرح ربنا افرحك بيقول لك قد قامت الصلاة. يا سلام يا رب! يا سلام يا رب! عشان كده لقاء الله ده فرحة لا يعدلها فرحة عند المؤمن في الاخرة. لقاء
انك هتشوف ربنا لو واحد واحشك مش نفسك تشوفه. طب لو انت بتحب ربنا مش نفسك تشوفه. يا جماعة لو انا جبت لك تزكرة لاجمل منتجع سياحي على وجه الارض
اجمل منتجع سياحي اه جبت لك تزكرة من هزا المنتج. تخيل فرحتك لما سمعت عنه. وفرحتك لما مسكت التزكرة. وفرحتك وانت طاير في الطيارة ورايح له. وفرحتك لما نزلت وشفته
ولله المثل الاعلى ده الفرح بالله. لما تسمع عنه تفرح اوي. ولما يجي لك التزاكر ايه التزاكر؟ الاعمال الصالحة. الصدقة تزكرة لانها هتوصلك قيام الليل تزكرة. عشان كده المؤمن بيفرح جدا لما يعرف اي باب للاعمال الصالحة. لتزكرة هتوصله لربنا. هو ده تزكرة الوصول والسفر يا جماعة
ولما يجي لك التزاكر تفرح وتمسك فيها. ولما تقرب من ربنا لما ييجي الموت تفرح وتقول هو فرحتها. لما تشوف ربنا الفرح يبقى لا يعدله فرح. الصحابة يا جماعة كان في فرحهم لما عرفوا ان هم هيشوفوا ربنا اخطر من اي فرح. يا جماعة المؤمنين يوم القيامة لما يشوفوا ربنا هينسوا القيامة. لما هيقولوا نريد ان نرى ربنا لما
شوفوا ربنا يخر ساجدين هينسوا النوم في ارض المحشر اصلا. الى ربها ناظرة. هيقعدوا يبصوا ويقلبوا البصر في جلال ونور وجه الله. هينسوا نفسهم في الجنة لما بيشوفوا ربنا بينسوا الجنة. فوالذي نفسي بيده ما اعطاهم الله احب اليهم ولا اقر لاعينهم
من النظر لوجه الرب سبحانه وتعالى. اقر لاعينهم يعني ايه ؟ قرار العين انها قعدت مركزة على حاجة وما تبصش لحاجة تانية. اقر لاعبيهم لما شافوا ربنا بصوا له وكل حاجة تانية من فرحهم بالله سبحانه وتعالى. الرسول من فرحه بالله لما يشوف ربنا اول مرة يوم القيامة بيقول عليه الصلاة والسلام فاسجد جمعة
ساجد لمدة اسبوع عليه الصلاة والسلام يا اخواني الفرح بالله الفرح بجوار الله. الفرح انك هتجاور ربنا سبحانه وتعالى ايه الفرح ده كان جاوره؟ عمر ابن الخطاب لما النبي قال له ان له قصر في الجنة يعني في جوار الله بكى. بكى من الفرح انا هابقى في جوار الله. امرأة فرعون يا جماعة. امرأة فرعون. لما
قالت لفرعون ما اجرأك على الله خلاص فضحت نفسها انها مؤمنة. فرعون امر انها تتحط في الشمس والعطش. فضلت سابتة. الملايكة بدأت تتنزل لها. سباتها زاد. امر ان هي تنام على الارض وتضرب ايديها ورجليها بالاوتاد في الارض. وان يتحط الصخور الثقيلة على صدرها. ربنا وراها بيتها في الجنة. ازدادت سبات لما عرفت
ربنا خلاص. فاخذت تضحك. فرعون كان هيتجنن. انا باعذبك وانت بتضحكي هي فرحانة بربنا. هي فرحها بربنا ناسها كل حاجة. فرحها شغلها عن كل حاجة وعن كل عزاب. بتضحك فضربها بصخرة فقتلها على رأسها فقتلها. وهي مش عارفة كانت اخر ساعة في عمرها وهي بتضحك من الفرح
وما هياش عارفة انها من اقرب امرأة على وجه الارض ساعتها الى الله. في نساء العالمين كلهم الفرح بالله هيقربك من ربنا قد ايه حققوا لي الفرح بالله بايه ولا بايه؟ نفرح بايه ولا بايه يا جماعة؟ الفرح بنعم الله. الفرح الرسول عليه الصلاة والسلام يقول لك انما انا رحمة ايه؟ مهدى
انا هدية انا هدية شوفوا انا مقامي قد ايه اهو انا هدية من هدايا ربنا سبحانه وتعالى. شف الكلمة مليانة ود ازاي؟ شوفوا يا جماعة لو ملك بعت لك هدية مع خديجة
قمت انت موطي على جزمة الخدام قعدت تبوس فيها تبوس فيها. يبقى اللي بيبوس ده ده احمق بقى. انت بتبص لجدر رجل الخدام ليه؟ ده بيوصلك هدية الملك. احنا يا جماعة يا جماعة
كل واحد عمل لك معروف. ده ده اصلا هدية من ربنا لك. كل شهادة كسبتها. كل مال جا لك. كل جوازة كل طفل رزقته ده اصلا اصلا هدية من ربنا لك ولك. احنا عظمنا كل الاسباب اللي ادت للحاجات دي من غير ما نعظم ربنا. وشكرنا كل الخدامين اللي وصلوها
الا ربنا سبحانه وتعالى. تخيلوا يا جماعة مش عايزين نبوس رجلينا الخدامين يا جماعة. عايزين نشكر الملك الجليل سبحانه وتعالى. شف ربنا عمل لك ايه شف ربنا عمل لك ايه؟ شف الشفايف دي. لو كانت الشفايف دي مش موجودة. تخيلي كان حصل ايه؟ عارفة اول حاجة؟ كانت اللعاب الريالة دهي فضلت نازلة من بقنا كده على طول
تخيلوا بقى الناس المحترمة والانت دي قاعدة تريل طول ما هي ماشية. وكان نص الحروف ما عرفناش ننطقها. جربي كده تمسكي شفايفك كده وتقعدي تتكلمي. وشوفي الحرف هتقعدي تضحكي على
طب تخيلوا يا جماعة عينك. انا عايزك تغمض عينيك خمس دقايق. خمس دقايق بس. انا عايزك عايزك تغمضي عينك نص ساعة. وتحركي مش تقعدي مكانك. اتحركي وروحي وتعالي. شوفي عينك
دي قيمتها قد ايه؟ قلبك في الساعة اللي احنا بنتكلم فيها ده ايه؟ نبض اربع تلاف وخمسميت مرة. ضخ الدم للجسم اربع تلاف وخمسمية مرة. تخيل نعم ربنا سبحانه وتعالى
يا اخواني الوليد بيتولد لبن الام اللي هيفضل يرضعه سنتين ما فيهوش حديد. والجنين محتاج حديد. طب نعمل ايه؟ ربنا خلق له فطوحات قالوا مخزون من الحديد يكفيه سنتين لغاية ما ياكل وياكل الحديد من برة. سبحان الله العزيم. يا جماعة انت في كبدك تلتميت مليار
خلية تلتميت مليار. تخيل تلتميت مليار نعمة في الحتة دي بس وانت مش حاسس. قلبك بينبض في اليوم ميت الف نبضة. ميت الف نعمة يومية وانت مش حاسس رئتك بتتنفس في اليوم تلاتين الف مرة. تلاتين الف نعمة وانت مش انا عايزك تتعب في ربنا. عايزك تقف بين ايديه وتهتف. وتقول له والله يا جماعة انا عايزك تجربها
يا رب انا الصغير الذي ربيته فلك الحمد. النهاردة قعدت افتكر يا رب انا الصغير. انا كنت طفل صغير يا رب زي دول يا رب. انا كنت لا اعرف حاجة ولا اعرف اعمل
حاجة زي صورة الطفل اللي بتيجي في التليفزيون ده يا رب انا كنت كده يا رب وانت اللي ربتني فلك الحمد. انا الصغير الذي ربيته فلك الحمد. انا الجاهل الذي علمته فلك الحمد. انا المريض اللي كنت من شوية نايم في المستشفى. وكل واحد فينا ينام في المستشفى ينام في السرير بيموت واتشفى. انا
الذي شفيت فلك الحمد. انا المسافر الذي صحبت. الواحد بيسافر كم مرة؟ فلك الحمد. انا الضال الذي هديته. لما الشباب اللي في الشارع. احمدي ربنا انك مش زي البنت اللي ماشية لابسة كزا وكزا. احمد ربنا انك مش زي اللي بيشرب بانجو فلك الحمد. انا جائع
الذي اطعمتهم فلك الحمد. انا العطشاني الذي رويته فلك الحمد. انا يا رب انا التائه الذي ارشدته فلك الحمد. انا الفقير الذي اغنيته او فلك الحمد. انا المريض الذي شفيته فلك الحمد. انا يا رب انا العاجز الزي قويته. انا يا رب انا الضعيف الذي
يا عمته انا يا رب. انا يا رب فلك الحمد. عايزين نعرف نعم ربنا علينا الفرح بالله. يا اخواني في الله احنا وصلنا لشبه نهاية الحلقة. وان كنت مش قادر اقول كل الكلام. انما وصلنا لشيء نهاية الحلقة يا جماعة. لو لو واحد له اب غني وله مركز وله
بيفرح بابه ليه يعمل له اي حاجة. انت لك رب يقدر يعمل لك اي حاجة. اي حاجة يا جماعة. فرعون لما موسى دخل عليه قال له ان رسول ربك شف موسى داخل فرحان ازاي
ان رسول ربك. انت عارف انا جاي من عند مين؟ انا جاي من عند سيدك. فرعون الجاز. الجعز ايه ده! ده ده ده جاي منين ده احسن يكون جاي من عند حد قوي ما اعرفوش
معنا بني اسرائيل ولا تعذبهم قد جئناك بايات من ربك. خد بالك الموضوع مش لعبة الموضوع خطير جدا يا فرعون. ها والسلام على من اتبع الهدى بس اطمن. لو سمعت
الكلام مش هنعمل لك حاجة. ان قد اوحي الينا ان العذاب على من كذب وتولى. بس لو ما سمعتش الكلام هتتبهدل اخر بهدلة. فرعون تحس انه رجع في الكرسي كده ومسك في الكرسي
فمن ربكم يا موسى؟ فرعون الجعز؟ قال فمن ربكم يا موسى؟ انت انت جاي من عند مين ؟ شف الفرح قال ربنا الذي اعطى كل شيء خلقه. فرحان فرحان بالسما اللي خلقها ربنا. ايه القدرة دي! فرحان بمشاهد الحنان والحب في الكون. مشاهد العظمة في الكون ده ربي. الم تر كيف فعل ربك؟ ربنا
فرح النبي بالله. النبي كان بيقول لربنا بك اصول وبك اجول. انا يا رب باروح واجي واطلع وانزل واقف في وش الكافر ما يهمنيش بك يا ابن الوزير ما بيتنطط بمركز ابوه. متنطط على ايه ؟ ابوه. انا يا رب بك انت بقى يا رب اصل واجول. كان كل يوم الصبح يقول لربنا اصبحنا واصبح الملك لله
الحمد لله ان الهواء مش في ايد حد. الحمد لله انك ما زلتنيش لحد غير لك. الحمد لله انك ما حوجتنيش لباب غير بابك يا رب. كلام كلام كتير يا جماعة
عايزين يا جماعة الفرح بقدرة الله. الفرح ان الله القدير العظيم سبحانه وتعالى ده ربنا احنا. ربنا لما ابراهيم كان بيقول وكيف اخاف؟ فرحان. فرحان يا جماعة الفرح بالله الفرح بصفات الله الفرح اجابة الدعاء الفرح ان لنا رب بيتوب علينا الفرح ان لنا رب بيرحمنا الفرح ان لنا رب بيحلم عليه
لما بنعصي ما بينسفناش. الفرح ان لنا رب ما بيبتليناش الا عشان يرحمنا. الفرح ان لنا رب غني يقدر يدينا كل حاجة. لنا رب قدير يقدر يعمل لنا كل حاجة يقدر يعمل اي شيء زي ما النبي عليه الصلاة والسلام. ملك الفرس كسرى. بعت لملك اليمن قال له ابعت هات لمحمد ابن عبدالله لغاية عندي هنا اهو. فقام ملك اليمن باعت
سيدنا محمد اتنين مستهترين. فالاتنين راحوا قالوا له ربنا كسرى يأمرك ان تأتي معنا. ايه المجانين دول ولا ايه؟ تاني يوم النبي قال لهم طب امكثوا. تاني يوم كان ابن كسرى قتل ابو ربنا سلط عليه ابنه. قتله عشان ياخد العرش. فجايين للنبي تاني يوم قال لهم شف بقى الفرح ان ربي قتل ربكما
اه الله يا رب! الله على الفرح بالله والفخر بالله! والعزة بالله! اخواني في الله! احنا لسة في السلسلة اللي بدأناها من قبل رمضان! لو تفتكروها سلسلة مناهية وصل لك. مناه يوصل لك لما اتكلمنا عن قاتل المئة. وهو بيرتجي في كل زرة في كيانه وهو بيقول لربنا. وروحه بتطلع وملك الموت بيسحبها وبيقول
يوصل لك يا رب. مناهي يوصل لك ان كل مرة بنتكلم عن خطوة توصل قلوبنا لربنا. اتكلمنا عن الثقة في الله. وحب الله والافتقار الى الله الله. النهاردة بنتكلم عن الفرح بالله. ابن القيم شاف ابن تيمية رحمهما الله في رؤية. فبيكلم ابن تيمية بعد ما ابن تيمية مات. فبيكلم ابن تيمية على
يعني اللي في قلبه تجاه الله فقال له ابن تيمية اللي قص الرؤية دي للامام ابن القيم بنفسه. فقال له ابن تيمية اما مذهبي فالفرح بالله والسرور به. الفرح بالله يا جماعة بيرفع لاعلى المراهق. المؤمن حياته كلها افراح. تزعلي ليه؟ تحزن ليه ما هوش ناسيك؟ وما كان ربك نسي
يا ما بينساش عبد والله. ما بينساش تسبيحة سبحتيها. ما بينساش اية قرأتيها. ما بينساش رفعة ايد رفعتيها حتى لو نسيتيها ليه؟ زعلان ليه؟ المؤمن حياته افراح. وموته افراح وامل وبشر. وبعد الموت افراح وامل وشر بس اللي هو مع ربنا سبحانه وتعالى. لو مع الملك
الجليل سبحانه وتعالى. انا يا جماعة جاي لكم النهاردة بعرض مميز جدا زي اللي انتم كده بتتفرجوا عليه قبل الحلقات وبعد الحلقات. عرض مميز جدا بس مش من شركة مميزة جدا
الكلام ده كله. انا جايب لكم عرض مميز جدا من الملك الجليل سبحانه وتعالى. مش عرض اتنين في واحد ولا تلاتة في واحد ولا مية في واحد. ولا مليون في واحد. انا مش جاي اقول لكم خمس
المشاكل هيتحلوا بحل واحد. ولا مية مشكلة في حياتك هتتحل بحل واحد. انا جاي اقول لكم كل مشاكل حياتكم هتتحل بحل واحد. يا جماعة بعد ما عرفنا ربنا وعظمة ربنا وغنى ربنا. ورحمة ربنا وفضل ربنا
ما عادتش المشكلة كلها ان ينفع المشكلة تتحل ولا لأ ؟ المشكلة كلها ربنا يرضى يحلها. المشكلة كلها في علاقتنا بالله بقى بعد كده. القضية كلها في علاقتك به في علاقتك
هي دي القضية كلها يا جماعة. عرفنا المشكلة ولا ما عرفناش المشكلة؟ اخواني في الله. عايزين يا جماعة عايزين نبقى زي النبي عليه الصلاة والسلام. لما كان كل يوم الصبح
يقول رضيت بالله ربا. رضيت بالله مش عن الله. بالله. كفاية علي انت يا رب. لو صلتي بالناس كلها اتقطعت. كفاية علي صلتي بك. ولو صلتي بالوزرا كلها مقطوعة ما لهاش قيمة. انا يا رب عايز يا رب انا عايز صلاتي بك انت بس يا رب. حبي لك انت بس يا رب ما يسكنش قلب غيرك. ما يتمدش
ايدي لغيرك ما قفش على باب غيرك. ما تزلش لغيرك. اللهم كما جعلت وجهي لا يسجد لاحد سواك. فاجعل وجهي لا يتوجه الى احد سواك. ولا يسأل احدا سواك يا رب. زي الامام احمد ابن حنبل لما كان بيدعو. اخواني في الله. احنا وصلنا لنهاية
حلقة بفكركم يا جماعة. بفكركم بالفلانتين يا جماعة. لازم الانكار يا جماعة. لازم ندعو الى الله. لازم صحباتك وصحابك تحزروهم تقولوا لهم حرام. هنضيع نفسنا. هنضيعوا لها نفسكم. لازم يا جماعة ادوهم اي شريط ديني. اي شريط عن عن اي حاجة عن ربنا عن الجنة عن النار. عن اي حاجة. ما نفوق الناس. لازم
فوق الناس كلموهم عن ربنا. قولوا لهم اللي انتم فاكرينه من اي درس سمعتوه. اخواني في الله. عايزين انا عايز قبل ما اسيبكم اعلمكم دعاء او نتعلم كلنا مع بعض دعاء
يفضل زخر لنا طول الاسبوع وطول وان شاء الله طول العمر. ايه الدعاء؟ توقعوا انا شايف ان ناس كتير توقعت الدعاء. ايه هو؟ اللهم اني من الخير كله. عاجله واجله. ما علمت منه وما لم اعلم. في صحيح ابن ماجة. واعوذ بك من الشر
في كل عاجله واجله ما علمت منه وما لم اعلم. الطمع في الله. النبي كان طمعان في ربنا. اللهم اني اسألك من كل خير خزائنه بيدك. عايزين نطمع في ربنا
اصلح لي شأني كله. اجعل الحياة زيادة لي في كل خير. اسألك من كل خير سألك منه عبدك ونبيك محمد. الدعاء بتاعنا اللهم اني اسألك من الخير كله. عاجله واجله ما علمت منه وما لم اعلم. ندعي بس ادعي بفرح وادع بيقين وادع بثقة. وشوفوا ربنا سبحانه وتعالى هيعمل لنا ايه. عايزين يا جماعة
عايزين لو عايزة تفرحي دوري على اي ورقة اسماء ازلان حسني عندك في البيت. او انت كمان. اقراها كل يوم. شف اسماء ربك. هيطير قلبك من الفرحة. ومش عايزين نحزن يا جماعة
احزن ليه ولنا رب كريم؟ سبحانه وتعالى. طيب اخر حاجة عايزين نعمل حاجة تفرح ربنا بنا. عايزين نعمل حاجة تفرح مولانا بنا. يا بخط التوابين اللي ربنا بيفرح بهم. افتكروا يا جماعة. الاشهر الحرم بدأوا امبارح. احنا الوقتي اتنين زو القعدة. الاشهر الحرم. احنا زو القعدة بالنسبة للعشرة الاوائل من ذي الحجة زي
زي شعبان بالنسبة لرمضان. بس زي ما العشرة الاوائل افضل من رمضان عند الله. ذو القعدة افضل من شعبان عند الله سبحانه وتعالى. وفي كل خير. يا جماعة احنا في
الفاضلة عظيمة عايزين نسخن ونستعد ونقوم. عايزين نبدأ بقى الاخوة الطايواني دي بقى والاخوات الطيورين عايزين نطلع بقى يا جماعة. عايزين نطلع عايزين نكبر بقى نفوق بقى نعزم شعائر الله بقى نبقى عباد بقى نفرح ربنا سبحانه وتعالى بنا. نفرح الملك شوفوا احنا في وقت الغنيمة الباردة. الليل طويل قوموا كوموا النهار قصير. ما تصومي
بكرة ما تسردي لك الصيام اسبوع. ما تسرد لك الصيام اسبوعين يا اخي. فيه ايه يا جماعة؟ فيه ايه؟ هممنا ضعفت في عبادة الله ليه؟ ورد القرآن. كل حاجة في دين ربنا سبحانه وتعالى
ولكن اخر حاجة عايز اوصيكم بها لان انا اتكلمت عن الصدقة وانا واقف قبل الحلقة والله يا جماعة. يعني يعني قلت يا رب يا رب يعني احنا عايزين عايزين افرح بنا يا رب. طب نعمل ايه؟ ان اتكلمت عن الصدقة كتير في الدرس. وعن عطاءات ربنا للمتصدقين. اتصلت يعني امنا الفاضلة. يعني صاحبة جمعية منابر النور. قلت لها
ايه رأيك لو اتكلمنا النهاردة عن الجمعية؟ قالت وما له؟ قلت لها طب يعني بتقول لي ده انا كان عندي واحدة يعني آآ فقيرة يعني او كده. فاديتها برطمان سمنة صغير، برطمان سمنة
صغير. وكان ممكن اديها حاجات تانية. بتقول في نفس الوقت جا لي هدية سمنة. نفس اللي طلعته. بس بتقول لي يعني ايه بتوصف لي يعني كمية كبيرة من السمنة. فقالت لي يا ابني يا ابني اللي بيطلع دهب ربنا بيخلف عليه دهب. اللي بيطلع فلوس ربنا بيخلف عليه فلوس. اللي بيطلع سمنة ربنا بيخلف عليه سمنة
شف انت هتطلعي ربنا ايه! اللي عندها عقم. اللي عنده مشكلة. اللي عنده كرب. اللي عنده مرض. داووا مرضاكم بالصدقة. فرجوا كروبكم بالصدقة. تقربوا الى الله بالصدقة رقم الجمعية يا اخواني نحفظه هو سهل جدا. صفر عشرة صفر عشرة بسيطة جدا. ستين
تمانية تمانين اربعين رقم في غاية السولار رقم مميز جدا. ليه؟ عبادة في غاية التميز. صفر عشرة ستين تمانية تمانين اربعين اخر مرة بقوله قبل ما نختم الحلقة صفر عشرة
ستين تمانية تمانين اربعين يعني نسأل الله سبحانه وتعالى اللهم تب علينا لنتوب. اللهم يا رب تب علينا حتى تفرح بنا. اللهم ارزقنا التوبة حتى تفرح بنا. اللهم اجعلنا توابين لك ليلا ونهارا. حتى تفرح بنا. اللهم ارزقنا من طاعتك وعبادتك
ما نفرحك به يا رب العالمين. اللهم تب علينا توبة ترضى بها عنا. اللهم اصلح فساد قلوبنا. املأ قلوبنا نور قلوبنا. اصلح قلوبنا. اللهم صلنا اليك. اللهم اوصلنا اليك. اللهم اجعل قلوبنا تسجد تحت عرشك
اللهم املأ قلوبنا بما ملأت به قلوب عبادك الصالحين. اللهم لا تجعل في قلوبنا الاك. ولا تجعل همنا الا رضاك ولا تجعل رغبتنا الا اليك ، ولا تجعل توكلنا الا عليك يا رب. يا رب اصلح قلوبنا، طهر قلوبنا
قلوبنا انر قلوبنا اضئ قلوبنا يا رب. اعنا على قيام الليل. اللهم اعنا على ذكرك وشكرك وحسن عبادتك يا رب يا رب برحمتك يا ارحم الراحمين ويا جابر كسر المنكسرين ويا امل الخائفين
ويا امان التائهين برحمتك يا رب العالمين اقول قولي هذا واستغفر الله لي ولكم. سبحانك اللهم وبحمدك. اشهد ان لا اله الا انت. استغفرك واتوب اليك وجزاكم الله خيرا